ниво на присъствие на заразени растения.
 4.Когато дадена демаркационна област бъде премахната след изтичането на 12 месеца от първоначалното ѝ определяне, съответната държава членка незабавно уведомява Комисията и другите държави членки за мотивировката за премахването.
 ГЛАВА IV
 МЕРКИ ЗА ЛИКВИДИРАНЕ
 Член 7
 Отстраняване на растения
 1.Съответната държава членка незабавно отстранява от заразената зона:
 а)растенията, за които е известно, че са заразени с посочения вредител;
 б)растенията със симптоми, сочещи възможно заразяване с посочения вредител, или за които има съмнения, че са заразени с посочения вредител;
 в)растенията, които принадлежат към същия вид като този на заразеното растение, независимо от техния здравен статус;
 г)растения от други видове, различни от вида на заразеното растение, в други части на демаркационната област, за които е установено, че са заразени;
 д)посочените растения, различни от посочените в букви в) и г), които не са били незабавно подложени на вземане на проби и молекулярно изследване и за които не е установено, че са свободни от посочения вредител.
 2.При отстраняване на растенията, посочени в параграф 1, съответната държава членка взема предвид всички необходими предпазни мерки и организира отстраняването въз основа на степента на риска, породен от тези растения.
 3.Чрез дерогация от параграф 1, букви б), в) и г) държавите членки могат да решат, че не е необходимо да се премахват отделни посочени растения, официално определени за растения с историческа стойност, при положение че са изпълнени всички условия по-долу:
 а)съответните посочени растения са предмет на годишна проверка, вземане на проби и изпитване посредством едно от молекулярните изследвания, изброени в приложение IV, и е потвърдено, че не са заразени с посочения вредител;
 б)отделните посочени растения или съответната област са подложени на подходящи фитосанитарни третирания срещу популацията на векторите на посочения вредител на всички стадии от жизнения му цикъл. Тези третирания могат да включват химични, биологични или механични методи, като се вземат предвид местните условия.
 Член 8
 Мерки срещу векторите на посочения вредител
 1.Съответната държава членка прилага подходящи фитосанитарни третирания в заразените зони срещу популацията на вектора на посочения вредител на всички стадии от жизнения му цикъл. Тя прилага тези третирания преди и по време на отстраняването на растенията, както е посочено в член 7, параграф 1. Тези третирания включват ефикасни химични, биологични или механични третирания срещу векторите, като се вземат предвид местните условия.
 2.Съответната държава членка прилага земеделски практики за борба с популацията на векторите на посочения вредител на всички стадии от жизнения му цикъл в заразената зона и в буферната зона. Тя прилага тези практики в най-подходящите моменти от годината, независимо от отстраняването на съответните растения. Практиките включват ефикасни химични, биологични или механични третирания срещу векторите, ако е целесъобразно, като се вземат предвид местните условия.
 Член 9
 Унищожаване на растения
 1.На място или в близост, в пункт, предназначен за целта и намиращ се в заразената зона, съответната държава членка унищожава растенията или частите от растенията, посочени в член 7, параграф 1, а при условие че тези растения или части от растения са в мрежа срещу вектора — на най-близкото отстояние от това място, по начин, с който се гарантира, че посоченият